Ποινική δίωξη για τα κακουργήματα της κατοχής εκρητικών υλών, έκρηξης και βαριάς σκοπούμενης σωματικής βλάβης άσκησε ο εισαγγελέας σε βάρος των 12 συλληφθέντων για τα επεισόδια στα Εξάρχεια μετά το τέλος της χθεσινής πορείας στη μνήμη του δολοφονημένου Αλέξανδρου Γρηγορόπουλου.

Προθεσμία για να απολογηθούν

Οι κατηγορούμενοι παραπέμφθηκαν να απολογηθούν για τις πράξεις που τους αποδίδονται σε τακτικό ανακριτή, από τον οποίο ζήτησαν κι έλαβαν προθεσμία προκειμένου να απολογηθούν.

Στα δικαστήρια της πρώην σχολής Ευελπίδων είχαν από νωρίς συγκεντρωθεί περίπου 200 άτομα για να συμπαρασταθούν στους συλληφθέντες.